，清慎自持，执法无枉。擢兵科给事中，时熹宗即位，以侍卫东宫功，予诸寺监世荫。之纲恺切极谏，事以中寝。又劾魏忠贤、客氏之奸，甲子秋偕太史陈子壮典试浙江，将行，会副都御史杨涟疏列忠贤二十四罪，之纲复具疏佐之，疏上，整衣危坐，静听处分，不报。趋入浙，所拔士如翁鸿业，以提学死德州之难；凌义渠以大理卿殉甲甲之难，尤其卓卓者。复命，杨涟已系狱，之纲复抗疏力救，忠贤遂摘试录中语多触犯，矫旨削职。崇祯改元，起补提督四夷馆，寻升南京光禄寺卿，进兵部侍郎。崇祯十四年卒，年八十有三。